CELEX: 32020D1513
Language: sk
Date: 2020-10-15 00:00:00
Title: Vykonávacie rozhodnutie Komisie (EÚ) 2020/1513 z 15. októbra 2020 o určitých ochranných opatreniach v súvislosti s africkým morom ošípaných v Nemecku [oznámené pod číslom C(2020) 7014] (Iba nemecké znenie je autentické) (Text s významom pre EHP)

19.10.2020   
               
               
                  SK
               
               
                  Úradný vestník Európskej únie
               
               
                  L 344/29
               
            
         VYKONÁVACIE ROZHODNUTIE KOMISIE (EÚ) 2020/1513
         z 15. októbra 2020
         o určitých ochranných opatreniach v súvislosti s africkým morom ošípaných v Nemecku
         
            
               [oznámené pod číslom C(2020) 7014]
            
         
         (Iba nemecké znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
         so zreteľom na smernicu Rady 90/425/EHS z 26. júna 1990 týkajúcu sa veterinárnych kontrol uplatňovaných v obchode vnútri Únie s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
         keďže:
         
                     (1)
                  
                  
                     Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
                  
               
                     (2)
                  
                  
                     V prípade afrického moru ošípaných u divo žijúcich ošípaných existuje riziko, že pôvodca choroby sa môže rozšíriť do iných populácií divo žijúcich ošípaných a do chovov ošípaných.
                  
               
                     (3)
                  
                  
                     V smernici Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. Konkrétne v článku 15 smernice 2002/60/ES sa stanovujú určité opatrenia, ktoré sa majú prijať po potvrdení jedného alebo viacerých prípadov afrického moru ošípaných u divo žijúcich ošípaných.
                  
               
                     (4)
                  
                  
                     Nemecko informovalo Komisiu o aktuálnej situácii na svojom území, pokiaľ ide o africký mor ošípaných, po prípade výskytu choroby v jeho spolkovej republike Brandenbursko, a v súlade s článkom 15 smernice 2002/60/ES prijalo viacero opatrení vrátane vymedzenia infikovanej oblasti, v ktorej sa uplatňujú opatrenia podľa článku 15 uvedenej smernice, aby sa zabránilo šíreniu tejto choroby.
                  
               
                     (5)
                  
                  
                     Po vymedzení infikovanej oblasti v Nemecku v súlade s článkom 15 smernice 2002/60/ES bolo prijaté vykonávacie rozhodnutie Komisie (EÚ) 2020/1270 (4).
                  
               
                     (6)
                  
                  
                     S cieľom predísť zbytočnému narušeniu obchodu v rámci Únie a vytváraniu neodôvodnených prekážok obchodu tretími krajinami je nevyhnutné v spolupráci s uvedeným členským štátom určiť na úrovni Únie infikovanú oblasť v súvislosti s africkým morom ošípaných v Nemecku.
                  
               
                     (7)
                  
                  
                     Preto by sa infikovaná oblasť v Nemecku mala uviesť v prílohe k tomuto rozhodnutiu a malo by sa stanoviť trvanie danej regionalizácie.
                  
               
                     (8)
                  
                  
                     Okrem toho by sa vykonávacie rozhodnutie (EÚ) 2020/1270 malo zrušiť a nahradiť týmto rozhodnutím.
                  
               
                     (9)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Nemecko zabezpečí, aby ním vymedzená infikovaná oblasť, v ktorej sa uplatňujú opatrenia stanovené v článku 15 smernice 2002/60/ES, zahŕňala aspoň oblasti uvedené v prílohe k tomuto rozhodnutiu.
         
         
            Článok 2
            Vykonávacie rozhodnutie (EÚ) 2020/1270 sa zrušuje.
         
         
            Článok 3
            Toto rozhodnutie sa uplatňuje do 30. novembra 2020.
         
         
            Článok 4
            Toto rozhodnutie je určené Spolkovej republike Nemecko.
         
         
            V Bruseli 15. októbra 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES L 395, 30.12.1989, s. 13.
         
            (2)  Ú. v. ES L 224, 18.8.1990, s. 29.
         
            (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
         
            (4)  Vykonávacie rozhodnutie Komisie (EÚ) 2020/1270 z 11. septembra 2020 o určitých dočasných ochranných opatreniach v súvislosti s africkým morom ošípaných v Nemecku (Ú. v. EÚ L 297I, 11.9.2020, s. 1).
      
      
         
            PRÍLOHA
            
                        Oblasti vymedzené ako infikovaná oblasť v Nemecku, ako sa uvádza v článku 1
                     
                     
                        Dátum ukončenia uplatňovania
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Grunow-Dammendorf
                                 
                              
                                    —
                                 
                                 
                                    Gemeinde Mixdorf
                                 
                              
                                    —
                                 
                                 
                                    Gemeinde Siehdichum
                                 
                              
                                    —
                                 
                                 
                                    Gemeinde Schlaubetal
                                 
                              
                                    —
                                 
                                 
                                    Gemeinde Neuzelle
                                 
                              
                                    —
                                 
                                 
                                    Gemeinde Neißemünde
                                 
                              
                                    —
                                 
                                 
                                    Gemeinde Lawitz
                                 
                              
                                    —
                                 
                                 
                                    Gemeinde Eisenhüttenstadt
                                 
                              
                                    —
                                 
                                 
                                    Gemeinde Vogelsang
                                 
                              
                                    —
                                 
                                 
                                    Gemeinde Ziltendorf
                                 
                              
                                    —
                                 
                                 
                                    Gemeinde Wiesenau
                                 
                              
                                    —
                                 
                                 
                                    Gemeinde Friedland mit den Gemarkungen Günthersdorf, Lindow, Weichensdorf, Groß Muckrow, Klein Muckrow, Chossewitz, Groß Briesen, Reudnitz, Oelsen
                                 
                              
                     
                        30. november 2020
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Jamlitz
                                 
                              
                                    —
                                 
                                 
                                    Gemeinde Lieberose – mit den Gemarkungen Goschen, Blasdorf, Lieberose, Trebitz
                                 
                              
                     
                        30. november 2020
                     
                  
                        
                           Landkreis Spree-Neiße
                        
                        
                                    —
                                 
                                 
                                    Gemeinde Turnow-Preilack mit der Gemarkung Preilack
                                 
                              
                                    —
                                 
                                 
                                    Gemeinde Tauer
                                 
                              
                                    —
                                 
                                 
                                    Gemeinde Schenkendöbern
                                 
                              
                                    —
                                 
                                 
                                    Gemeinde Guben
                                 
                              
                                    —
                                 
                                 
                                    Gemeinde Jänschwalde mit den Gemarkungen Jänschwalde, Drewitz
                                 
                              
                                    —
                                 
                                 
                                    Gemeinde Peitz
                                 
                              
                     
                        30. november 2020